<prompt> Akaretša sehlogo: Sir Richard Ottaway yo a lego seswantšhong o boletše goremokgwa o hlobaetšago wa go fokotšwa ga ditokologo o be o tšwelela ge boipušo bja Hong Kong bo le ka tlase ga kgateletšo Tokologo kua Hong Kong e a fokotšwa ke mmušo wa China, baemedi ba British ba lemošitše maabane. Komiti ya Ditaba tša ka Ntle ya Commons e boletše pegong gore go akaretšwa ga Beijing dikgethong tša Hong Kong ke go lekanyetša ka mo go sa swanelago le gore tokologo ya polelo, ya Kgatišo le ya go bokana e a fokotšwa. Modula-setulo Sir Richard Ottaway o okeditše ka gore go be go tšwelela mokgwa o tshwenyago wa go fokotšwa ga ditokologo ge boipušo bja Hong Kong bo le ka tlase ga kgateletšo. Komiti ya palamente e ile ya kgothaletša mmušo wa UK gore o bolele ka go tia ka go thekga pušo ka batho kua Hong Kong, o lemoša gore go palelwa ke go dira bjalo go ka senya botumo bja Brithania moo. Komiti e ile ya ba ya latofatša Mmušo wa Brithania ka go tlogela boikarabelo bja wona bja boitshwaro bja go thekga demokrasi ka go seo e bego e le kolone ya UK. Pego e okeditše ka gore Brithania e ka tšea boemo gomme e swanetše go bo tšea ka diphetogo tša pušo ka batho kua Hong Kong, e lego koloni ya Brithania ya nakong e fetilego yeo e ilego ya boela pušong ya China ka 1997. Bakgopedi bao ba lego go dikgetho tša pele tša phatlalatša tša Hong Kong tša moetapele ka 2017 ba tla hlahlobja ke komiti ya Beijing, seo se bolelago gore bakgethi ba ka se newe kgethollo ya kgonthe, go boletše baemedi ba Palamente. Ba boletše gore botumo bja Brithania kua Hong Kong bo ka senywa ge e ba Mmušo o sa bolele ka go thekga temokrasi, gomme ba hlohleletša UK go tšea boemo bjo bo sa belaetšego ka ditebelelo tša yona tša phetogo ya molaotheo. Batho ba dikete tše masome kua Hong Kong ba ile ba tla bakeng sa boipelaetšo bja go thekga pušo ka batho bjo bo ilego bja šišinya motse ka dibeke tše 11 ngwageng o fetilego. Baganetši bao ba bego ba eteletšwe pele ke barutwana ba ile ba dula ditarateng tše bohlokwa ditikologong tša tša ditšhelete go nyaka go tlošwa ga dithibelo tšeo di bego di le gona bakeng sa dikgetho tša 2017. Pego gape e ile ya sola bahlankedi ba Brithania ka go se bitše motseta wa China ka morago ga ge China e thibetše ditho tša komiti ya palamente go etela Hong Kong ka December. Phetho ya Beijing ya go lebelela ketelo e le go tsenatsena ditabeng tša ka gare tša China e tsoša dipelaelo tše dikgolo mabapi le boemo bja ditswalano tša UK-China, go ile gwa realo...  <response>: Ditho tša Palamente ya Brithania di lemošitše gore tokologo kua Hong Kong e a šitišwa. Pego ya Komiti ya Ditaba tša ka Ntle ga Naga e boletše gore go akaretšwa ga Beijing dikgethong tša Hong Kong ke go thibela ka mo go sa swanelago le gore ditokologo di a fokotšega. Komiti ya Palamente e kgothaletša mmušo wa UK go bolela ka go tia kudu go thekga temokrasi kua Hong Kong. 